text: Tað er umráðandi at vaska sær væl, áðrenn farið verður í svimjihylin. Fólk, sum ikki vaska sær, dálka vatnið 10 ferðir so illa sum tey, ið vaska sær.
text: #000001
text: Í síðstu viku skipaði Umhvørvisstovan saman við Teknologisk Institut í Danmark fyri skeiði í svimjihylstøkni. Endamálið við skeiðinum var at útbúgva tey, ið hava ábyrgd av svimjihyljum, um tøkni, røkt og viðlíkahald av reinsiskipanum fyri at tryggja, at góðskan á svimjihylsvatninum altíð er nøktandi, soleiðis at heilsan hjá teimum, sum svimja, ikki kemur í vanda. Skeiðið bleiv hildið á Østrøm í Havn.
text: #000002
text: Á skeiðnum kom fram, at størsta dálkingarkeldan í svimjihylinum eru svimjandi gestirnir. Tá vit svimja, fara hár, bakteriur, virus og annað frá okkum út í vatnið, og ávirka harvið vatngóðskuna. Við at vaska sær væl áðrenn ein fer at svimja, verður dálkingin frá tí einstaka avmarkað munandi. Sum dømi varð nevnt, at tey, ið ikki vaska sær, dálka vatnið 10 ferðir so illa sum tey, sum vaskað sær áðrenn tey fara í hylin.
text: #000003
text: Ein svimjihøll er annað enn svimjihyljar. Í kjallarunum eru m.a. sandfiltur og kolfiltur, sum reinsa vatnið. Harafturat verða kemisk evni tilsett fyri at varðveita eina góða vatngóðsku. Tí er tað sera umráðandi, at ábyrgdarhavandi á svimjihallum hava neyðugan og dagførdan kunnleika til viðgerð og reinsing av vatninum.
text: #000004
text: Næstan allir svimjihyljar í landinum vóru umboðaðir á skeiðinum, og fegnast Umhvørvisstovan um tað góðu luttøkuna.
text: #000005
text: Les um góðskukrøv til svimjihyljar her
text: #000006
text: Ein partur av skeiðnum fór fram í svimjihøllini á Argja skúla. Har sluppu luttakararnir at royna ymiska útgerð til at máta vatngóðsku.
text: #000007
text: Luttakararnir royndu eisini at gera eina litroynd, har man við at koyra lit í vatnið, kann kanna um vatnútskifti í hylinum er nøktandi.
text: #000008
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000012
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000014